अमेरिका में 8 दिन में दूसरे भारतीय की हत्या
नस्लभेदीहमले में भारतीय इंजीनियर की हत्या के महज आठ दिन बाद अमेरिका में एक और भारतीय का कत्ल हो गया। इस बार साउथ कैरोलिना में भारतीय मूल के कारोबारी हरनिश पटेल को उनके घर के पास ही गोली मार दी गई।
हरनिश गुरुवार रात करीब 11.24 बजे अपनी दुकान स्पीडी मार्ट बंद कर घर के लिए निकले थे। करीब 10 मिनट बाद लैंकैस्टर में घर से कुछ फीट दूर उनकी हत्या हो गई। चीखने और गोलियां चलने की आवाज सुनकर एक महिला ने पुलिस को फाेन किया। पुलिस के पहुंचने तक हरनिश दम तोड़ चुके थे। हत्या की वजह और हत्यारों का अभी कोई सुराग नहीं लगा है। पुलिस ने अभी इसे नस्लभेदी अपराध मानने से इनकार किया है। काउंटी प्रमुख बैरी फेले ने कहा, ‘इसे नस्लभेद से जुड़ा मामला मानने की मेरे पास कोई वजह नहीं है।’
हरनिश पटेल (फाइल)
एच1 बी वीसा की प्रीमियम प्रोसेसिंग 3 अप्रैल से बंद करेगा अमेरिका
अमेरिकाने एच1बी वीसा की प्रीमियम प्रोसेसिंग अस्थायी तौर पर स्थगित करने की घोषणा की है। यह रोक 3 अप्रैल से करीब 6 माह लागू रहेगी। अमेरिकी नागरिकता और आव्रजन सेवाएं के अनुसार यह कदम बैकलॉग निपटाने के लिए उठाया गया है। प्रीमियम प्रोसेसिंग की मौजूदा व्यवस्था के तहत 81 हजार रु. देकर कोई भी कंपनी अपने कर्मचारी के लिए 15 दिन में एच1बी वीसा हासिल कर सकती है।
कनसास हत्याकांड को अकेले मामले के तौर पर देखें : विदेश सचिव
भारतीयविदेश सचिव एस जयशंकर ने कहा है कि कनसास में भारतीय की हत्या को अकेले मामले के तौर पर देखना चाहिए। अमेरिकी समाज भी इसके खिलाफ है। उन्होंने वाणिज्य सचिव रीता तेवतिया के साथ ट्रम्प प्रशासन के अधिकारियों के साथ कई बैठकें कीं। इनमें श्रीनिवास कुचिभोटला की हत्या का मामला भी उठा। जयशंकर ने कहा कि अमेरिका की न्याय प्रणाली दोषी को सजा देगी। इसे नस्लभेदी अपराध के तौर पर देखा जा रहा है।
awa_Deva hin_Deva hin_Deva hne_Deva hin_Deva hin_Deva hin_Deva hin_Deva